CELEX: 32006R0473
Language: el
Date: 2006-03-22 00:00:00
Title: Κανονισμός (ΕΚ) αριθ. 473/2006 της Επιτροπής, της  22ας Μαρτίου 2006 , για θέσπιση των εκτελεστικών κανόνων όσον αφορά τον κοινοτικό κατάλογο των αερομεταφορέων οι οποίοι υπόκεινται σε απαγόρευση λειτουργίας εντός της Κοινότητας, όπως προβλέπεται στο κεφάλαιο ΙΙ του κανονισμού (ΕΚ) αριθ. 2111/2005 του Ευρωπαϊκού Κοινοβουλίου και του Συμβουλίου   (Κείμενο που παρουσιάζει ενδιαφέρον για τον ΕΟΧ)

23.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 84/8
            
         
      ΚΑΝΟΝΙΣΜΌΣ (ΕΚ) αριθ. 473/2006 ΤΗΣ ΕΠΙΤΡΟΠΉΣ
   
   της 22ας Μαρτίου 2006
   για θέσπιση των εκτελεστικών κανόνων όσον αφορά τον κοινοτικό κατάλογο των αερομεταφορέων οι οποίοι υπόκεινται σε απαγόρευση λειτουργίας εντός της Κοινότητας, όπως προβλέπεται στο κεφάλαιο ΙΙ του κανονισμού (ΕΚ) αριθ. 2111/2005 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2111/2005 του Ευρωπαϊκού Κοινοβουλίου και του Συμβουλίου, της 14ης Δεκεμβρίου 2005, για τη σύσταση κοινοτικού καταλόγου αερομεταφορέων των οποίων απαγορεύεται η λειτουργία στην Κοινότητα και την ενημέρωση των επιβατών αεροπορικών μεταφορών σχετικά με την ταυτότητα του πραγματικού αερομεταφορέα, καθώς και για την κατάργηση του άρθρου 9 της οδηγίας 2004/36/ΕΚ (1) (εφεξής ο «βασικός κανονισμός»), και ιδίως το άρθρο 8,
   Εκτιμώντας τα ακόλουθα:
   
               (1)
            
            
               Το κεφάλαιο ΙΙ του βασικού κανονισμού θεσπίζει τις διαδικασίες για την ενημέρωση του κοινοτικού καταλόγου αερομεταφορέων που υπόκεινται σε απαγόρευση λειτουργίας εντός της Κοινότητας, καθώς και τις διαδικασίες που επιτρέπουν στα κράτη μέλη, σε ορισμένες περιπτώσεις, να λαμβάνουν έκτακτα μέτρα για την επιβολή της απαγόρευσης λειτουργίας στο έδαφός τους.
            
         
               (2)
            
            
               Κρίνεται σκόπιμο να ληφθούν ορισμένα εκτελεστικά μέτρα προκειμένου να θεσπιστούν λεπτομερείς κανόνες σχετικά με τις εν λόγω διαδικασίες.
            
         
               (3)
            
            
               Ειδικότερα, κρίνεται σκόπιμο να διευκρινιστούν οι πληροφορίες τις οποίες πρέπει να παρέχουν τα κράτη μέλη όταν ζητούν από την Επιτροπή να εκδώσει απόφαση βάσει του άρθρου 4 παράγραφος 2 του βασικού κανονισμού για την ενημέρωση του κοινοτικού καταλόγου, επιβάλλοντας νέα απαγόρευση λειτουργίας, αίροντας υφιστάμενη απαγόρευση ή τροποποιώντας τους σχετικούς όρους.
            
         
               (4)
            
            
               Κρίνεται αναγκαίο να θεσπιστούν οι όροι άσκησης του δικαιώματος υπεράσπισης των αερομεταφορέων που υπόκεινται στις αποφάσεις που εξέδωσε η Επιτροπή με αντικείμενο την ενημέρωση του κοινοτικού καταλόγου.
            
         
               (5)
            
            
               Στο πλαίσιο της ενημέρωσης του καταλόγου, ο βασικός κανονισμός απαιτεί από την Επιτροπή να συνεκτιμά δεόντως την ανάγκη να λαμβάνονται ταχέως οι αποφάσεις και να προβλέπει, όπου κρίνεται σκόπιμο, μια διαδικασία για επείγουσες περιπτώσεις.
            
         
               (6)
            
            
               Η Επιτροπή πρέπει να λαμβάνει επαρκείς πληροφορίες σχετικά με κάθε απαγόρευση λειτουργίας που έχει επιβληθεί από τα κράτη μέλη υπό μορφή έκτακτων μέτρων, βάσει του άρθρου 6 παράγραφοι 1 και 2 του βασικού κανονισμού.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την ασφάλεια των αερομεταφορών (2),
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Ο παρών κανονισμός θεσπίζει τους λεπτομερείς κανόνες για τις διαδικασίες που προβλέπονται στο κεφάλαιο ΙΙ του βασικού κανονισμού.
   Άρθρο 2
   Αιτήματα κρατών μελών για ενημέρωση του κοινοτικού καταλόγου
   1.   Το κράτος μέλος που υποβάλλει στην Επιτροπή αίτημα για ενημέρωση του κοινοτικού καταλόγου σύμφωνα με το άρθρο 4 παράγραφος 2 του βασικού κανονισμού παρέχει στην Επιτροπή τις πληροφορίες που αναφέρονται στο παράρτημα Α του παρόντος κανονισμού.
   2.   Τα αιτήματα που αναφέρονται στην παράγραφο 1 υποβάλλονται γραπτώς στη Γενική Γραμματεία της Επιτροπής. Επιπροσθέτως, οι πληροφορίες που περιγράφονται στο παράρτημα Α κοινοποιούνται ταυτόχρονα στις αρμόδιες υπηρεσίες της Γενικής Διεύθυνσης Ενέργειας και Μεταφορών της Επιτροπής ηλεκτρονικά. Εάν δεν υπάρχει διαθέσιμη η κατάλληλη ηλεκτρονική διαδικασία, οι ίδιες πληροφορίες διαβιβάζονται με τα ταχύτερα δυνατά εναλλακτικά μέσα.
   3.   Η Επιτροπή ενημερώνει τα άλλα κράτη μέλη μέσω των εκπροσώπων τους στην επιτροπή για την ασφάλεια των αερομεταφορών, σύμφωνα με τις διαδικασίες που προβλέπονται στον εσωτερικό κανονισμό της επιτροπής, καθώς και τον Ευρωπαϊκό Οργανισμό για την Ασφάλεια της Αεροπορίας.
   Άρθρο 3
   Κοινή διαβούλευση με τις αρχές που είναι αρμόδιες για τη ρυθμιστική εποπτεία του σχετικού αερομεταφορέα
   1.   Το κράτος μέλος που εξετάζει την υποβολή αιτήματος στην Επιτροπή δυνάμει του άρθρου 4 παράγραφος 2 του βασικού κανονισμού καλεί την Επιτροπή και τα άλλα κράτη μέλη να συμμετάσχουν στις σχετικές διαβουλεύσεις με τις αρχές που είναι αρμόδιες για τη ρυθμιστική εποπτεία του συγκεκριμένου αερομεταφορέα.
   2.   Πριν από την έκδοση των αποφάσεων που προβλέπονται στο άρθρο 4 παράγραφος 2 και στο άρθρο 5 του βασικού κανονισμού προηγούνται, όπου κρίνεται σκόπιμο και είναι εφικτό, διαβουλεύσεις με τις αρχές που είναι αρμόδιες για τη ρυθμιστική εποπτεία του συγκεκριμένου αερομεταφορέα. Εάν είναι δυνατόν, οι διαβουλεύσεις πραγματοποιούνται από κοινού με την Επιτροπή και τα κράτη μέλη.
   3.   Σε επείγουσες περιπτώσεις, οι κοινές διαβουλεύσεις μπορούν να πραγματοποιηθούν μόνο μετά από την έκδοση των αποφάσεων που προβλέπονται στην παράγραφο 2. Σε αυτή την περίπτωση, η σχετική αρχή ενημερώνεται ότι πρόκειται να εκδοθεί απόφαση δυνάμει του άρθρου 4 παράγραφος 2 ή του άρθρου 5 παράγραφος 1.
   4.   Οι κοινές διαβουλεύσεις μπορούν να διεξαχθούν μέσω αλληλογραφίας και κατά τη διάρκεια επιτόπιων επισκέψεων ώστε να καταστεί δυνατή η συγκέντρωση αποδεικτικών στοιχείων, όπου αυτό κρίνεται σκόπιμο.
   Άρθρο 4
   Άσκηση του δικαιώματος υπεράσπισης του αερομεταφορέα
   1.   Όταν η Επιτροπή εξετάζει την έκδοση απόφασης βάσει του άρθρου 4 παράγραφος 2 ή του άρθρου 5 του βασικού κανονισμού, κοινοποιεί στον υπόψη αερομεταφορέα τα ουσιώδη πραγματικά περιστατικά και τις εκτιμήσεις που αποτελούν τη βάση της εν λόγω απόφασης. Ο υπόψη αερομεταφορέας έχει τη δυνατότητα να υποβάλει γραπτές παρατηρήσεις στην Επιτροπή εντός δέκα εργασίμων ημερών από την ημερομηνία της κοινοποίησης.
   2.   Η Επιτροπή ενημερώνει τα άλλα κράτη μέλη μέσω των εκπροσώπων τους στην επιτροπή για την ασφάλεια των αερομεταφορών, σύμφωνα με τις διαδικασίες που προβλέπονται στον εσωτερικό κανονισμό της εν λόγω επιτροπής. Εφόσον το ζητήσει, ο αερομεταφορέας έχει τη δυνατότητα να εκθέσει τη θέση του προφορικά, πριν από τη λήψη της απόφασης. Εάν κρίνεται σκόπιμο, η προφορική παρουσίαση γίνεται ενώπιον της επιτροπής για την ασφάλεια των αερομεταφορών. Κατά τη διάρκεια της ακρόασης, ο αερομεταφορέας συνεπικουρείται από τις αρχές που είναι αρμόδιες για τη ρυθμιστική του εποπτεία, εφόσον το ζητήσει.
   3.   Σε επείγουσες περιπτώσεις η Επιτροπή δεν είναι υποχρεωμένη να συμμορφωθεί με την παράγραφο 1 πριν λάβει κάποιο προσωρινό μέτρο σύμφωνα με το άρθρο 5 παράγραφος 1 του βασικού κανονισμού.
   4.   Όταν η Επιτροπή εκδίδει απόφαση δυνάμει του άρθρου 4 παράγραφος 2 ή του άρθρου 5 του βασικού κανονισμού, ενημερώνει αμελλητί τον αερομεταφορέα και τις αρχές που είναι αρμόδιες για τη ρυθμιστική εποπτεία του συγκεκριμένου αερομεταφορέα.
   Άρθρο 5
   Εφαρμογή
   Τα κράτη μέλη ενημερώνουν την Επιτροπή για τα μέτρα που έχουν λάβει προκειμένου να εφαρμόσουν τις αποφάσεις που εξέδωσε η Επιτροπή δυνάμει του άρθρου 4 παράγραφος 2 ή του άρθρου 5 του βασικού κανονισμού.
   Άρθρο 6
   Έκτακτα μέτρα που λαμβάνονται από κράτος μέλος
   1.   Όταν ένα κράτος μέλος έχει επιβάλει σε έναν αερομεταφορέα άμεση απαγόρευση λειτουργίας στο έδαφός του, όπως προβλέπεται από το άρθρο 6 παράγραφος 1 του βασικού κανονισμού, ενημερώνει πάραυτα την Επιτροπή για το γεγονός και κοινοποιεί τις πληροφορίες που αναφέρονται στο παράρτημα Β.
   2.   Όταν ένα κράτος μέλος εξακολουθεί να διατηρεί ή έχει επιβάλει σε αερομεταφορέα απαγόρευση λειτουργίας στο έδαφός του, όπως προβλέπεται από το άρθρο 6 παράγραφος 2 του βασικού κανονισμού, ενημερώνει πάραυτα την Επιτροπή και κοινοποιεί τις πληροφορίες που αναφέρονται στο παράρτημα Γ.
   3.   Οι πληροφορίες που αναφέρονται στις παραγράφους 1 και 2 διαβιβάζονται γραπτώς στη Γενική Γραμματεία της Επιτροπής. Επιπροσθέτως, οι πληροφορίες που περιγράφονται στο παράρτημα Α ή στο παράρτημα Γ κοινοποιούνται ταυτόχρονα στις αρμόδιες υπηρεσίες της Γενικής Διεύθυνσης Ενέργειας και Μεταφορών της Επιτροπής ηλεκτρονικά. Εάν δεν υπάρχει διαθέσιμη η κατάλληλη ηλεκτρονική διαδικασία, οι ίδιες πληροφορίες διαβιβάζονται με τα ταχύτερα δυνατά εναλλακτικά μέσα.
   4.   Η Επιτροπή ενημερώνει τα άλλα κράτη μέλη μέσω των εκπροσώπων τους στην επιτροπή για την ασφάλεια των αερομεταφορών, σύμφωνα με τις διαδικασίες που προβλέπονται στον εσωτερικό κανονισμό της εν λόγω επιτροπής.
   Άρθρο 7
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Μαρτίου 2006.
      
         
            Για την Επιτροπή
         
         Jacques BARROT
         
         
            Αντιπρόεδρος
         
      
   
   
      (1)  ΕΕ L 344 της 27.12.2005, σ. 15.
   
      (2)  Η εν λόγω επιτροπή συστάθηκε δυνάμει του άρθρου 12 του κανονισμού (ΕΟΚ) αριθ. 3922/91 του Συμβουλίου, της 16ης Δεκεμβρίου 1991, σχετικά με την εναρμόνιση των τεχνικών κανόνων και των διοικητικών διαδικασιών στον τομέα της πολιτικής αεροπορίας (ΕΕ L 373 της 31.12.1991, σ. 4).
   
      ΠΑΡΑΡΤΗΜΑ A
      Πληροφορίες που παρέχονται από το κράτος μέλος που υποβάλλει αίτημα δυνάμει του άρθρου 4 παράγραφος 2 του βασικού κανονισμού
      Το κράτος μέλος το οποίο υποβάλλει αίτημα ενημέρωσης του κοινοτικού καταλόγου δυνάμει του άρθρου 4 παράγραφος 2 του βασικού κανονισμού παρέχει στην Επιτροπή τις ακόλουθες πληροφορίες:
      
                   
               
               
                  
                     Κράτος μέλος που υποβάλλει το αίτημα
                  
                  
                              —
                           
                           
                              Ονοματεπώνυμο και ιδιότητα του επίσημου υπεύθυνου επικοινωνίας.
                           
                        
                              —
                           
                           
                              Διεύθυνση ηλεκτρονικού ταχυδρομείου ή τηλέφωνο του επισήμου υπεύθυνου επικοινωνίας.
                           
                        
            
                   
               
               
                  
                     Αερομεταφορέας(-είς) και αεροσκάφος(-η)
                  
                  
                              —
                           
                           
                              Ο (οι) υπόψη αερομεταφορέα(-είς) με αναφορά της ονομασίας της νομικής οντότητας (που αναφέρεται στο ΠΑ ή σε ισοδύναμο έγγραφο), της εμπορικής ονομασίας (εάν είναι διαφορετική), του αριθμού του ΠΑ (εάν είναι διαθέσιμος), του αριθμού ΔΟΠΑ αναγνώρισης αερομεταφορέα (εάν είναι γνωστός) και τα πλήρη στοιχεία επικοινωνίας.
                           
                        
                              —
                           
                           
                              Το (τα) όνομα(-τα) και τα πλήρη στοιχεία επικοινωνίας της αρχής ή των αρχών που είναι αρμόδιες για την ρυθμιστική εποπτεία του (των) υπόψη αερομεταφορέα(-ων).
                           
                        
                              —
                           
                           
                              Τα στοιχεία του τύπου ή των τύπων αεροσκάφους, το (τα) κράτος(-η) όπου έχει γίνει η εγγραφή στο μητρώο, τον (τους) αριθμό(-ούς) εγγραφής στο μητρώο και, εφόσον διατίθενται, τους αριθμούς σειράς κατασκευής του σχετικού αεροσκάφους.
                           
                        
            
                   
               
               
                  
                     Αιτούμενη απόφαση
                  
                  
                              —
                           
                           
                              Είδος της αιτούμενης απόφασης: επιβολή απαγόρευσης λειτουργίας, άρση απαγόρευσης λειτουργίας ή τροποποίηση των όρων της απαγόρευσης λειτουργίας.
                           
                        
                              —
                           
                           
                              Πεδίο εφαρμογής της αιτούμενης απόφασης [συγκεκριμένος(-οι) αερομεταφορέας(-είς) ή όλοι οι αερομεταφορείς που υπόκεινται σε συγκεκριμένη αρχή εποπτείας, συγκεκριμένο(-α) αεροσκάφος(-η) ή τύπος(-οι) αεροσκάφους].
                           
                        
            
                   
               
               
                  
                     Αίτημα για επιβολή απαγόρευσης λειτουργίας
                  
                  
                              —
                           
                           
                              Λεπτομερής περιγραφή των προβλημάτων ασφάλειας (παραδείγματος χάριν, αποτελέσματα ελέγχου) που δικαιολογούν την υποβολή αιτήματος πλήρους ή μερικής απαγόρευσης (αναφορικά με καθένα από τα σχετικά κοινά κριτήρια του παραρτήματος του βασικού κανονισμού, λαμβανόμενα με τη σειρά).
                           
                        
                              —
                           
                           
                              Λεπτομερής περιγραφή του (των) συνιστώμενου(-ων) όρου(-ων) που επιτρέπει(-ουν) την ακύρωση/άρση της προτεινόμενης απαγόρευσης, προκειμένου να χρησιμοποιηθεί(-ούν) ως βάση για την εκπόνηση προγράμματος διορθωτικών μέτρων, κατόπιν διαβούλευσης με την αρχή ή τις αρχές που είναι αρμόδιες για τη ρυθμιστική εποπτεία του (των) υπόψη αερομεταφορέα(-ων).
                           
                        
            
                   
               
               
                  
                     Αίτημα για άρση της απαγόρευσης λειτουργίας ή τροποποίηση των σχετικών όρων
                  
                  
                              —
                           
                           
                              Ημερομηνία και λεπτομερή στοιχεία του συμφωνηθέντος προγράμματος διορθωτικών μέτρων, κατά περίπτωση.
                           
                        
                              —
                           
                           
                              Αποδεικτικά στοιχεία της επακόλουθης συμμόρφωσης με το συμφωνηθέν πρόγραμμα διορθωτικών μέτρων, κατά περίπτωση.
                           
                        
                              —
                           
                           
                              Ρητή γραπτή επιβεβαίωση της αρχής ή των αρχών που είναι αρμόδιες για τη ρυθμιστική εποπτεία του (των) υπόψη αερομεταφορέα(-ων) ότι το πρόγραμμα διορθωτικών μέτρων έχει εφαρμοστεί.
                           
                        
            
                   
               
               
                  
                     Δημοσιότητα
                  
                  
                              —
                           
                           
                              Πληροφορίες σχετικά με το εάν το κράτος μέλος έχει δημοσιοποιήσει το αίτημά του.
                           
                        
            
   
      ΠΑΡΑΡΤΗΜΑ Β
      Ανακοίνωση από κράτος μέλος των έκτακτων μέτρων που έχουν ληφθεί σύμφωνα με το άρθρο 6 παράγραφος 1 του βασικού κανονισμού για την επιβολή απαγόρευσης λειτουργίας στο έδαφός του
      Το κράτος μέλος που ανακοινώνει ότι έχει επιβάλει σε αερομεταφορέα απαγόρευση λειτουργίας στο έδαφός του σύμφωνα με το άρθρο 6 παράγραφος 1 του βασικού κανονισμού διαβιβάζει στην Επιτροπή τις ακόλουθες πληροφορίες:
      
                   
               
               
                  
                     Κράτος μέλος το οποίο προβαίνει στην ανακοίνωση
                  
                  
                              —
                           
                           
                              Ονοματεπώνυμο και ιδιότητα του επίσημου υπεύθυνου επικοινωνίας.
                           
                        
                              —
                           
                           
                              Διεύθυνση ηλεκτρονικού ταχυδρομείου ή τηλέφωνο του επίσημου υπεύθυνου επικοινωνίας.
                           
                        
            
                   
               
               
                  
                     Αερομεταφορέας(-είς) και αεροσκάφος(-η)
                  
                  
                              —
                           
                           
                              Ο (οι) υπόψη αερομεταφορέα(-είς) με αναφορά της ονομασίας της νομικής οντότητας (που αναφέρεται στο ΠΑ ή σε ισοδύναμο έγγραφο), της εμπορικής ονομασίας (εάν είναι διαφορετική), του αριθμού του ΠΑ (εάν είναι διαθέσιμος), του αριθμού ΔΟΠΑ αναγνώρισης αερομεταφορέα (εάν είναι γνωστός) και τα πλήρη στοιχεία επικοινωνίας.
                           
                        
                              —
                           
                           
                              Το (τα) όνομα(-τα) και τα πλήρη στοιχεία επικοινωνίας της αρχής ή των αρχών που είναι αρμόδιες για την ρυθμιστική εποπτεία του (των) υπόψη αερομεταφορέα(-ων).
                           
                        
                              —
                           
                           
                              Τα στοιχεία του τύπου ή των τύπων αεροσκάφους, το (τα) κράτος(-η) όπου έχει γίνει η εγγραφή στο μητρώο, τον (τους) αριθμό(-ούς) εγγραφής στο μητρώο και, εφόσον διατίθενται, τον (τους) αριθμό(-ούς) σειράς κατασκευής του (των) σχετικού(-ών) αεροσκάφους(-ών).
                           
                        
            
                   
               
               
                  
                     Απόφαση
                  
                  
                              —
                           
                           
                              Ημερομηνία, ώρα και διάρκεια της απόφασης.
                           
                        
                              —
                           
                           
                              Περιγραφή της απόφασης άρνησης, αναστολής, ανάκλησης ή επιβολής περιορισμών σε εξουσιοδότηση λειτουργίας ή σε τεχνική άδεια.
                           
                        
                              —
                           
                           
                              Πεδίο εφαρμογής της απόφασης [συγκεκριμένος(-οι) αερομεταφορέας(-είς) ή όλοι οι αερομεταφορείς που υπόκεινται σε συγκεκριμένη αρχή εποπτείας, συγκεκριμένο(-α) αεροσκάφος(-η) ή τύπος(-οι) αεροσκάφους].
                           
                        
                              —
                           
                           
                              Περιγραφή του (των) όρου(-ων) που επιτρέπουν την ακύρωση/άρση της άρνησης, αναστολής, ανάκλησης ή των περιορισμών της εξουσιοδότησης λειτουργίας ή της τεχνικής άδειας που έχει εκδοθεί από κράτος μέλος.
                           
                        
            
                   
               
               
                  
                     Προβλήματα ασφάλειας
                  
                  
                              —
                           
                           
                              Λεπτομερής περιγραφή των προβλημάτων ασφάλειας (παραδείγματος χάριν, αποτελέσματα ελέγχου) τα οποία δικαιολογούν την απόφαση πλήρους ή μερικής απαγόρευσης (αναφορικά με καθένα από τα σχετικά κοινά κριτήρια του παραρτήματος του βασικού κανονισμού, λαμβανόμενα με τη σειρά).
                           
                        
            
                   
               
               
                  
                     Δημοσιοποίηση
                  
                  
                              —
                           
                           
                              Πληροφορίες σχετικά με το εάν το κράτος μέλος έχει δημοσιοποιήσει την απαγόρευσή του.
                           
                        
            
   
      ΠΑΡΑΡΤΗΜΑ Γ
      Ανακοίνωση από κράτος μέλος των έκτακτων μέτρων που έχουν ληφθεί όπως προβλέπεται στο άρθρο 6 παράγραφος 2 του βασικού κανονισμού για τη διατήρηση ή την επιβολή απαγόρευσης λειτουργίας στο έδαφός του, όταν η Επιτροπή έχει αποφασίσει να μην συμπεριλάβει παρόμοια μέτρα στον κοινοτικό κατάλογο
      Το κράτος μέλος το οποίο ανακοινώνει ότι διατηρεί ή έχει επιβάλλει στο έδαφός του απαγόρευση λειτουργίας σε αερομεταφορέα όπως προβλέπεται στο άρθρο 6 παράγραφος 2 του βασικού κανονισμού διαβιβάζει στην Επιτροπή τις ακόλουθες πληροφορίες:
      
                   
               
               
                  
                     Κράτος μέλος το οποίο προβαίνει στην ανακοίνωση
                  
                  
                              —
                           
                           
                              Ονοματεπώνυμο και ιδιότητα του επίσημου υπεύθυνου επικοινωνίας.
                           
                        
                              —
                           
                           
                              Διεύθυνση ηλεκτρονικού ταχυδρομείου ή τηλέφωνο του επίσημου υπεύθυνου επικοινωνίας.
                           
                        
            
                   
               
               
                  
                     Αερομεταφορέας(-είς) και αεροσκάφος(-η)
                  
                  
                              —
                           
                           
                              Ο (οι) υπόψη αερομεταφορέα(-είς) με αναφορά της ονομασίας της νομικής οντότητας (που αναφέρεται στο ΠΑ ή σε ισοδύναμο έγγραφο), της εμπορικής ονομασίας (εάν είναι διαφορετική), του αριθμού του ΠΑ (εάν είναι διαθέσιμος), του αριθμού ΔΟΠΑ αναγνώρισης αερομεταφορέα (εάν είναι γνωστός).
                           
                        
            
                   
               
               
                  
                     Παραπομπή στην απόφαση της Επιτροπής
                  
                  
                              —
                           
                           
                              Ημερομηνία και παραπομπή σε κάθε σχετικό έγγραφο της Επιτροπής.
                           
                        
                              —
                           
                           
                              Ημερομηνία της απόφασης της Επιτροπής/της επιτροπής για την ασφάλεια των αερομεταφορών.
                           
                        
            
                   
               
               
                  
                     Πρόβλημα ασφάλειας που επηρεάζει ειδικά το κράτος μέλος